Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: 1. § A közoktatásról szóló 1993. évi LXXIX. törvény
Paragraph Index: 16

8. § A Kt. 53. §-ának (4)–(5) bekezdése helyébe a következõ rendelkezés lép: „(4) A napközis, illetve a tanulószobai foglalkozásokat olyan módon kell megszervezni, hogy a szülõk igényei szerint eleget tudjon tenni az iskolai felkészítéssel és a gyermek napközbeni ellátásával összefüggõ feladatoknak. A napközis, illetve a tanulószobai foglalkozások megszervezéséhez az elsõ négy évfolyamon napi négy és fél óra, az ötödik-nyolcadik évfolyamon és a gyógypedagógiai nevelésben, oktatásban részt vevõ iskola valamennyi többi évfolyamán napi három óra, a kilencediktizedik évfolyamon napi két óra áll rendelkezésre, mely idõkeretet indokolt esetben meg kell növelni a gyermek napközbeni ellátásával összefüggõ feladatokhoz szükséges idõvel. A heti idõkeretet a kialakított napközis, illetve tanulószobai csoportokra kell meghatározni. A heti idõkeret az egyes évfolyamok, csoportok, tanítási év közben a tanítási hetek között átcsoportosítható. A napközis, illetve a tanulószobai foglalkozás – egy iskolában – több iskola tanulói részére is megszervezhetõ. A napközis, illetve a tanulószobai foglalkozás feladatait a kollégiumi foglalkozás keretei között is meg lehet oldani.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes